розмарин, градински чай, сушени, дори нарязани, натрошени или под формата на прах.
 Пипер на прах
 ex 0904
 Пипер (от рода Piper); плодове от рода Capsicum или от рода Pimenta, сушени, или смлени, или пулверизирани, с изключение на сладки пиперки от подпозиция 0904 20 10.
 ПРИЛОЖЕНИЕ VII
 СТРУКТУРА И СЪДЪРЖАНИЕ НА НАЦИОНАЛНА СТРАТЕГИЯ ЗА УСТОЙЧИВИ ОПЕРАТИВНИ ПРОГРАМИ СЪГЛАСНО ЧЛЕН 55, ПАРАГРАФ 1
 1. Продължителност на националната стратегия
 Посочва се от държавата-членка.
 2. Анализ на положението по отношение на силните и слабите страни и потенциала за развитие, стратегията, избрана за тяхното изпълнение и обосновка на избраните приоритети, както е посочено в член 103е, параграф 2, букви а) и б) от Регламент (ЕО) No 1234/2007.
 2.1. Анализ на положението
 Опишете настоящото положение в сектора на плодовете и зеленчуците с помощта на количествени данни, като изтъкнете силните и слабите страни, несъответствията, нуждите и пропуските, както и потенциала за развитие въз основа на съответните общи базови показатели, определени в приложение VIII, и на други подходящи допълнителни показатели. Описанието съдържа най-малко:
 —
 постигнатите резултати в сектора на плодовете и зеленчуците, включително ключовите тенденции: силни и слаби страни на сектора, включително по отношение на конкурентоспособността и потенциала за развитие на организациите на производители,
 —
 последиците върху околната среда (въздействия/натиск и ползи) от производството на плодове и зеленчуци, включително ключовите тенденции.
 2.2. Стратегията, избрана да отговори на силните и слабите страни
 Опишете ключовите области, в които се очаква намесата да доведе до максимална добавена стойност:
 —
 уместност на целите, определени за оперативните програми, и на свързаните с тях очаквани резултати по отношение на идентифицираните (приоритетни) нужди, и степента, до която те реалистично могат да бъдат постигнати,
 —
 вътрешна съгласуваност на стратегията, съществуване на взаимно усилващи се взаимодействия и липса на възможни конфликти и противоречия между оперативните цели на различните избрани действия,
 —
 допълняемост и съгласуваност между избраните действия, както и между тях и други национални или регионални действия, по-специално с дейности, подпомагани чрез средства на Съюза, и по-специално с мерките за развитие на селските райони,
 —
 очаквани резултати и въздействия спрямо изходното положение и техният принос за постигане на целите на Съюза.
 2.3. Въздействие на предишните оперативни програми (ако има такова)
 Опишете, ако е уместно, въздействието на оперативни програми, изпълнени през последните години. Представете обобщение на наличните резултати.
 3. Цели на оперативните програми и инструменти, показатели за постигнатите резултати, както е посочено в член 103е, параграф 2, буква в) от Регламент (ЕО) No 1234/2007.
 Опишете видовете действия, избрани като приемливи за подпомагане (неизчерпателен списък), и посочете какви са заложените цели, проверимите цели и показателите, които дават възможност да бъде оценен напредъкът към постигане на целите, ефективността и ефикасността.
 3.1. Изисквания по отношение на всички или няколко вида действия
 Критериите и административните правила, приети, за да гарантират, че някои избрани като приемливи за подпомагане действия не се подпомагат едновременно и от други инструменти на общата селскостопанска политика, и по-специално от подпомагане за развитие на селските райони.
 Ефективните предпазни средства, въведени в изпълнение на член 103в, параграф 5 от Регламент (ЕО) No 1234/2007, за защита на околната среда от повишен